Pamiyntom, że Opa, fater abo kieryś z ich kamratow zawsze mieli przi sobie pora bombonów w kapsie. I to niy byle jakich, ale prawdziwych KOPALNIOKÓW. Czorne jak wongel, smakowały anyżym, miyntom, dziurawcym i melisom. Taki maszkety dostowali na grubie, żeby trocha pocyckać i odkrzipać kurz po ciynżkij robocie i żeby se poprawić humor. Przeca, jak godali Oma, każdo ślonsko baba wiedziała, że kopalniok to balsam i ochrona gardła górnika. Chopa ciynżko na picie ziółek namówić, ale jedyn abo dwa bombony kożdy wycycko. I my, dziecka, zawsze też pora dostali.
szl_Latn